Sövényházyné Sándor Judit – Wikipédia
1920. február 6.
2003. január 6. (82 évesen)
Sövényházyné Sándor Judit (Kolozsvár, 1920. február 6. – Szeged, 2003. január 6.) erdélyi magyar költő, Sövényházy Ferenc (1899) felesége.
Tanulmányait magánúton Kolozsváron végezte. Irodalmi érdeklődése korán kibontakozott, s fejlődésére mély hatással volt Reményik Sándor. A költő és tanítványa közötti kapcsolat bizonyítékai a neki dedikált versek: Költő-káté (1937), Ó, ne vedd vissza még… (1941), valamint a költő előszava ~ első verskötetéhez. 1941-ben lett tagja a marosvásárhelyi Kemény Zsigmond Társaságnak, ahol székfoglalója is Reményikről szólt. 1942-ben házasságot kötött Sövényházy Ferenc kolozsvári egyetemi tanárral. 1948-ban Szegedre költöztek, ahol ápolónőként, majd egy bölcsőde vezetőjeként dolgozott.
Versei 1935-től a Pásztortűzben és az Ellenzékben jelentek meg. Berde Mária az Istenes énekek (Nagyvárad, 1939) c. antológiában közölt belőlük.
Én csak a szívemet adhatom (Reményik Sándor előszavával, Kolozsvár, 1936); *Amint vagyok. Virágok Reményik Sándor sírjára (Ravasz László előszavával, Kolozsvár, 1942).
Négy évtizeden át csak az asztalfióknak írt; 1990 óta közölt ismét, két régi kötetének versei, az 1948 után keletkezett újabbakkal együtt, s függelékül Reményik Sándor és Ravasz László egykori előszavával, Csávossy György előszavával Ölelés címmel jelentek meg (Sándor Judit név alatt, Kolozsvár, 1996).
Megírta a Tiszákkal is rokonságot tartó családja történetét is („Ember lenni mindég, minden körülményben”. Egy családfa levelei és virágai. (Hámos Ottóné Sándor Margit rajzaival. Szeged, 2002).
Sokat tett azért, hogy a köztudatba visszahozza mestere, Reményik Sándor költészetét. Reményik Erdélyi március címmel kiadott válogatott verskötetében (Budapest, 1990) Álmodsz-e róla? címmel, személyes emlékeket felelevenítő előszóval közreadta a költőnek Szőcsné Szilágyi Piroskához és Judikné Imre Ilonkához írott, több mint 150 kiadatlan versét, s a hozzájuk írt levelek egy részét. A kolozsvári evangélikus templom udvarán az ő adományából állították fel 2000-ben Vágó Gábor Reményik-mell­szobrát.
Reményik Sándor: Sándor Judit versei elé. In: Reményik Sándor: Kézszorítás. Írók, művek, viták. 1918–1941. Kolozsvár–Budapest, 2007. 299.
Berde Mária: Levél Sándor Judithoz. Pásztortűz, 1937. 85–86.
K. L. [Kántor Lajos]: Sövényházyné Sándor Judit: „Ember lenni mindég, minden körülményben”. Korunk, 2002/12.
Hantz-Lám Irén: Egy Reményik-barát halálára. Szabadság, 2003. január 15.
A lap eredeti címe: „https://hu.wikipedia.org/w/index.php?title=Sövényházyné_Sándor_Judit&oldid=15152944”	Kategória: Magyar költőkRomániai magyar költők, írókKolozsváriakRomániai magyarok1920-ban született személyek2003-ban elhunyt személyekMagyar nőkRejtett kategória: Fotó nélküli Író infobox sablont tartalmazó lapok	Navigációs menü
Linkek hozzáadása	A lap utolsó módosítása: 2014. szeptember 25., 00:49